

**REPUBLIKA HRVATSKA  
VARAŽDINSKA ŽUPANIJA  
OPĆINA VIDOVEC  
Općinski načelnik**  
  
KLASA: 604-01/17-01/03  
URBROJ: 2186/10-02/1-17-02  
Vidovec, 24. studenoga 2017.

Temeljem članka 7. Odluke o stipendiranju nadarenih učenika i studenata („Službeni vjesnik Varaždinske županije“ broj 51/2012), općinski načelnik Općine Vidovec raspisuje slijedeći

**N A T J E Č A J**

**za dodjelu stipendija nadarenim učenicima i studentima**

**s područja Općine Vidovec**

**za školsku/akademsku godinu**

**2017./2018.**

**Naziv tijela koje raspisuje natječaj**

Općina Vidovec, općinski načelnik raspisuje natječaj za dodjelu stipendija za redovne učenike srednjih škola i redovne studente s prebivalištem na području Općine Vidovec najmanje pet godina prije podnošenja prijave na natječaj, s namjerom pružanja novčane nagrade za podmirenje troškova vezanih uz školovanje, čime se potiče, motivira i omogućuje što većem broju učenika i studenata s područja Općine Vidovec uspješno stjecanje srednjoškolskog i fakultetskog obrazovanja.

**Vrijeme trajanja natječaja/rok za podnošenje prijave**

Stipendije se dodjeljuju za jednu školsku (akademsku) godinu temeljem natječaja i to za 10 (deset) mjeseci školske/akademske godine.  
  
Prijave na natječaj dostavljaju se do **14. prosinca 2017. godine.**

**Naziv i adresa tijela kojem se zahtjevi podnose**

Prijave se dostavljaju Povjerenstvu za dodjelu stipendija na adresu:

**Općina Vidovec**

**Povjerenstvo za dodjelu stipendija**

**Trg svetog Vida 9**

**42205 Vidovec**

**sa naznakom „za natječaj – stipendija“.**

**Opći uvjeti i kriteriji za dodjelu stipendija**

**Pravo sudjelovanja na natječaju imaju učenici srednjih škola i studenti koji udovoljavaju sljedećim uvjetima :**

**Učenici**  
- da su državljani Republike Hrvatske, s prebivalištem na području Općine Vidovec najmanje 5 godina,  
- da su redoviti učenici drugog, trećeg ili četvrtog razreda srednje škole, te da im je  prosjek ocjena za prethodnu godinu najmanje 4,0  
- da nisu korisnici drugih stipendija.  
  
**Studenti**  
- da su državljani Republike Hrvatske, s prebivalištem na području Općine Vidovec najmanje 5 godina,  
- da su redoviti studenti druge ili viših godina studija,  
- da nisu apsolventi,  
- da nisu ponavljali godinu u posljednje dvije godine školovanja,  
- da im je prosjek ocjena najmanje 3,8 za prethodnu godinu,  
- da nisu korisnici drugih stipendija.

**Popis dokumenata i dokaza o ispunjavanju uvjeta za dodjelu stipendija koje je obavezno priložiti uz prijavu na natječaj**

Dokumenti koje je potrebno dostaviti su slijedeći:  
  
- prijava na natječaj za dodjelu stipendija (obrazac se preuzima na internetskim stranicama Općine Vidovec www.vidovec.hr ili se osobno podiže u Općini Vidovec, Trg svetog Vida 9, Vidovec),

- Uvjerenje o prebivalištu kandidata za dodjelu stipendije/elektronički zapis o prebivalištu MUP-a RH (ne starije od 30 dana – originali)

- Uvjerenje o prebivalištu roditelja kandidata/ elektronički zapis o prebivalištu MUP-a RH ( ne starije od 30 dana – originali)

- Preslika domovnice / elektronički zapis iz Knjige državljana

- Uvjerenje o redovitom upisu u školsku/akademsku 2017./2018. godinu

- Preslika svjedodžbe prethodne godine školovanja (2016./2017.)

- Prijepis ocjena položenih ispita i preslika stranice indeksa protekle akademske godine

-Dokaz o postignućima na natjecanjima i ostvarenim priznanjima iz područja  
upisanog studija ili školovanja i dokaz o sudjelovanju u znanstvenim istraživanjima   
i objavljenim radovima iz predmeta vezanim za studij ili školovanja (ako postoji),

- Dokaze o mjesečnim primanjima svih zaposlenih članova zajedničkog domaćinstva za razdoblje od prethodna 3 mjeseca (za mjesece kolovoz, rujan i listopad 2017. godine) izdane od strane poslodavca ili nadležne službe Hrvatskog zavoda za mirovinsko osiguranje – original

- Potvrdu Porezne uprave o prihodima druge naravi ako postoje (obrt, poljoprivreda ili slično)

Uz dokumentaciju potrebno je priložiti dokaz o posebnim kriterijima (ako postoje) :  
  
- kandidat dijete poginulog branitelja ili invalida Domovinskog rata odnosno invalida (invaliditet preko 60 %, dokaz: preslika potvrde za roditelje vojne ili civilne invalide Domovinskog rata, preslika rješenja Hrvatskog zavoda za mirovinsko osiguranje o utvrđivanju invaliditeta za roditelje kandidata s tjelesnim oštećenjem preko 60%),

- kandidat čiji je jedan od roditelja invalid Domovinskog rata ili invalid sa tjelesnim oštećenjem do 60% (dokaz: preslika potvrde za roditelje vojne ili civilne invalide Domovinskog rata, preslika rješenja Hrvatskog zavoda za mirovinsko osiguranje o utvrđivanju invaliditeta za roditelje kandidata,

- roditelj kandidata sudionik Domovinskog rata (dokaz: preslika potvrde o sudjelovanju roditelja u Domovinskom ratu),

- kandidat bez roditelja (dokaz: preslika smrtnog lista),

- kandidat dijete samohranog roditelja (dokaz: kandidat iz obitelji kojeg uzdržava samohrani roditelj treba dostaviti sudsku presudu o razvodu braka, te priložiti dokaz o primanju/neprimanju alimentacije (izvadak prometa po otvorenim računima od 01.08. do 31.10.2017.)

- kandidat invalid (dokaz: preslika rješenja Hrvatskog zavoda za mirovinsko osiguranje o utvrđivanju invaliditeta kandidata),

- uvjerenje Zavoda za zapošljavanje za nezaposlene članove domaćinstva (original) ili elektronski ispis radnog staža Hrvatskog zavoda za mirovinsko osiguranje za članove koji nisu zaposleni i ne vode se u evidenciji Hrvatskog zavoda za zapošljavanje,

- potvrdu da se brat/sestra školuju na fakultetu, u srednjoj školi, osnovnoj školi ili su  
predškolske dobi,

- potvrdu Centra za socijalnu skrb o korištenju prava na stalnu novčanu pomoć,

- te ostale podatke značajne za provođenje natječajnog postupka.

Tražena dokumentacija ne smije biti starija od 3 mjeseca.

Iz jednog obiteljskog domaćinstva stipendiju Općine Vidovec može primati samo jedan stipendista, koji udovoljava uvjetima za dobivanje stipendija, bez obzira da li je učenik ili student i bez obzira na odnos njihovih ostvarenih bodova.

Prijave bez odgovarajuće dokumentacije, kao i nepravodobno podnesene prijave, neće se razmatrati.

O rezultatima natječaja kandidati će biti obaviješteni objavom liste kandidata za dodjelu stipendija na oglasnim pločama Općine Vidovec kao i na web stranici: www.vidovec.hr u roku od 10 dana od isteka roka za podnošenje zahtjeva za dodjelu stipendije.

U roku od 8 dana od dana objavljivanja Liste, svaki kandidat može podnijeti pismeni prigovor općinskom načelniku.

Odluka o dodjeli stipendija u školskoj/ akademskoj godini 2017./2018. Općinskog vijeća Općine Vidovec je konačna (njome se potvrđuje lista kandidata, utvrđuje koliki broj stipendija se dodjeljuje, te mjesečni novčani iznos stipendija).

**OPĆINA VIDOVEC**